गणतन्त्रकालमा भएका चुनावले समेत हाम्रो शासकीय व्यवस्था कस्तो बन्दै छ र कतातिर जाँदैछ भन्ने देखाउँछ । हिजोको कुसंस्कारको संक्रमण महामारीका रूपमा विकास भएको देखिन्छ । निर्वाचन अत्यन्त महँगो भएको महसुस नगर्ने सायदै होलान् । चुनाव पैसाले थिचिएको थियो, छ । लोकतान्त्रिक पद्धतिमा चुनावी नतिजा सर्वस्वीकार्य विधि हो । तर, जनअनुमोदन परीक्षण गर्ने सार्वभौम माध्यम चुनावमाथि नै प्रश्न खडा भएका छन् । नगदी प्रभावबाट भएको चुनावले स्वाभाविक जनमतलाई प्रतिनिधित्व गर्छ कि गर्दैन ? गणतन्त्रमा अब सबैभन्दा ठूलो चुनौती यही हुनेछ ।
